Stimate(ă) candidat(ă),

În conformitate cu prevederile din *Calendarul concursului pentru ocuparea funcțiilor de director/director adjunct din unitățile de învățământ preuniversitar de stat, sesiunea iunie-octombrie 2022*, vă aducem în atenție că, în perioada 1**4-18 septembrie 2022**, pe platforma dedicată concursului, ***se înregistrează opțiunile candidaților pentru unitatea de învățământ la care candidează***. Vă dorim succes în această etapă a concursului! În acest sens, veți utiliza instrucțiunile din Procedura ME nr. /DTI/23.06.2022, postată pe site-ul ISJ Suceava, la secțiunea CONCURS, punctul 9.

De asemenea, pe site-ul ISJ Suceava a fost postată **lista cu situațiile problemă** la nivelul ISJ Suceava, completată conform prevederilor din PO.ME Nr. 31419/24.08.2022.

Totodată, vă aducem la cunoștință că susținerea probei de interviu se va face la **Centrul de interviu**, organizat la **Colegiul Tehnic *Alexandru Ioan Cuza* Suceava**, în perioada **26-27 septembrie 2022**.

În data de **21 septembrie 2022**, în funcție de opțiunile exprimate de dumneavoastră pentru înscrierea la proba de interviu, o să primiți programarea la interviu/interviuri, pe e-mailul cu care v-ați înscris în concurs.

Vă solicităm să confirmați primirea acestui email de informare.

Comisia județeană de concurs